《武昌杂感》
明代·赵进美

朔月堕白日，水立天昼昏。江汉难分流，岁暮蛟螭尊。

怒鳞拔巨难，势欲无厚坤。鳣鲔亦跳梁，变化随山根。

舟楫下可恃，客意谁与论？遥望耆旧里，丁彼汉运屯。

我怀沔上翁，长歌归鹿门。

作者简介：（1619—?）明末清初山东益都人，字嶷叔，一字韫退，号清止。明崇祯十三年进士。清康熙间官至福建按察使。诗清真绝俗。有《清止阁集》。